**Kap 2 – STIGA Norway Top**

**2.0 OM NORWAY TOP**

Dette reglementet erstatter tilleggsbestemmelsene for STIGA Norgescup i sesongen 25/26 og 26/27.

I en prøveperiode erstattes STIGA Norgescup og STIGA Norgescupfinalen med STIGA Norway Top og STIGA Norway Top Trophy (egen tilleggsbestemmelse).

**2.1 ARRANGEMENT**

**2.1.1 SPILLEHALL**

NBTF, eller den som bemyndiger, skal godkjenne spillehallen ved tildeling av arrangementet. Tilgjengelighet for spillere med en funksjonsnedsettelse skal ivaretas. Det skal være gode fasiliteter for publikum. Ved eventuell flytting til ny spillehall skal arrangøren søke TD om godkjenning av ny hall.

**2.1.2 ANTALL SNT OG TILKNYTNING TIL SWEDEN TOUR**

Det arrangeres minst 3-4 SNT-stevner per spilleår.
Stevnene kan være knyttet til Sweden Tour, etter avtale mellom NBTF og SBTF. Disse vil da være underlagt direktiv for Sweden Tour. Direktivet vil ha rang foran disse tilleggsbestemmelsene, der det er motstrid.

Øvrige stevner i SNT er frittstående, og følger norsk regelverk.

**2.1.3 INVITASJON**

Arrangøren skal sende utkast til invitasjon til TD for godkjenning minst en uke før planlagt utsending/offentliggjøring. Turneringene er åpne for norske og utenlandske spillere.

**2.1.4 SNT-KLASSER**

**Følgende klasser skal gjennomføres i stevner som er tilknyttet Sweden Tour:**

Herrer single (HS)
Damer single (DS)
Herrer 20 (H20)
Damer 20 (D20)
Herrer junior 18 (HJ18)
Damer junior 18 (DJ18)
Gutter 16 (G16)
Jenter 16 (J16)
Gutter 14 (G14)
Jenter 14 (J14)
Gutter 12 (G12)
Jenter 12 (J12)
Para åpen (PÅ)
Para stående (PS)
Para sittende (PSI)
Para åpen 14 (PÅ14)

I tillegg kan det legges inn Herrer double (HD), Damer double (DD) samt Mixed double (XD). Alle klasser unntatt double og para gir poeng i Sweden Tour.

**Følgende klasser skal gjennomføres i stevner som ikke er tilknyttet Sweden Tour:**

**Obligatoriske singleklasser:**Herrer single (HS)
Damer single (DS)
Gutter 14 (G14)
Jenter 14 (J14)
Para åpen (PÅ)
Para åpen 14 (PÅ14)

Vinneren i hver av disse klassene er direkte kvalifisert til Norway Tour Finals (gullbillett).

**Rankingturnering:**Det skal gjennomføres en rankingturnering.
Deltakerne deles inn etter ranking, med 25 spillere i hver klasse.
Det spilles et innledende puljespill med 5 spillere i hver klasse.
Deretter et plasseringspuljespill med puljevinnere, puljetoere, puljetreere, puljefirere og puljefemmere.

Det skal gjennomføres en egen nybegynnerklasse for spillere under lisenspliktig alder.

**Innlagte klasser:**Arrangør kan legge inn andre klasser.

**2.1.5 DELTAKERBEGRENSNING**

**Antall klasser:**

En spiller kan delta i en valgfri aldersklasse, samt nærmeste høyere aldersklasse.

Paraspillere kan maksimalt velge en para åpen-klasse, en skadeklasse (sittende/stående) og en aldersklasse.

Dersom det arrangeres doubleklasser, kan disse begrenses til et spesifikt antall par. f.eks. åtte par i hver klasse.

I frittstående stevner kan arrangøren sette egne begrensninger på deltakelse. Alle deltakere skal imidlertid kunne delta i rankingklasse.

**Antall spillere i hver klasse:**

Arrangør kan sette et maksimalt antall på spillere i hver klasse, og henvise overskytende spillere til venteliste.
Ved venteliste går påmeldte spillere alltid foran etteranmeldte spillere.

**2.1.6 ANTALL DAGER**

SNT kan spilles over to dager (lørdag/søndag), eller tre dager (fredag/lørdag/søndag).

**2.1.7 SPILLEORDNING**

I yngre klasser skal det spilles puljespill med primært fire spillere i hver pulje, hvorav to går videre til sluttspill. Frem til og med 14-årsklassene skal det ikke benyttes direktekvalifiserte. Fra og med 18-årsklassene avgjør arrangør hvorvidt klassene skal gjennomføres med puljespill eller cup.

Direktekvalifiserte til sluttspillet bør ikke benyttes når det er færre enn 32 spillere i klassen.

**2.1.8 TIDSSKJEMA**

Arrangør skal presentere tidsskjema på NBTFs hjemmeside og til hver enkelt deltakende klubb, etter at frist for påmelding er utløpt, og senest en uke før arrangementet. Utkast til tidsskjema skal først oversendes til TD’en for vurdering/godkjenning. TD’en skal involveres i hele prosessen med utarbeidelse av tidsskjemaet.

**2.1.9 SEEDING OG TREKNING**

Seeding i frittstående turneringer gjøres i henholdt til NBTFs ranking.

Seeding i turneringer som inngår i Sweden Tour gjøres med utgangspunkt i SBTFs og NBTFs ranking. Arrangør oversender utkast til seeding til TD og SBTFs seedingsutskott en uke før stevnet for godkjenning.

Trekning skal gjennomføres og publiseres senest klokken 19:00 dagen før konkurransen. Avmelding av spillere skal gjennomføres senest klokken 17:00 dagen før konkurransen.

**2.1.10 SNT-POENG**

For turneringer som inngår i Sweden Tour, gis det poeng for kvalifisering til Sweden Tour Trophy. Direktivet for Sweden Tour gjelder. Dette gjelder alle obligatoriske singleklasser i Sweden Tour-systemet. Paraklasser og doubleklasser gir ikke poeng.

**2.1.11 ANTALL SETT**

Alle kamper spilles best av fem sett.

**2.1.12 RESULTATSERVICE**

Resultatene skal oppdateres fortløpende på internett.

**2.1.13 TEKNISK DELEGERT**

NBTF oppnevner en teknisk delegert – TD – til hvert arrangement.

TD’en er arrangørens rådgiver før, under og etter arrangementet. TD’en har også ansvaret for å kvalitetssikre planleggingen av arrangementet, gjennomføringen av arrangementet og etterarbeidet av arrangementet.

**TD’en skal:**

* godkjenne invitasjonen til arrangementet før den sendes til deltakende klubber
* kvalitetssikre arrangementet, mot NBTFs konkurransereglement, mot NBTFs tilleggsbestemmelser, samt mot eventuelle NBTF-avtaler, herunder utstyrsavtaler
* være teknisk rådgiver for arrangøren før, under og etter arrangementet
* fylle ut NBTFs evalueringsrapport og oversende den til NBTF og arrangøren senest 14 dager etter arrangementet

TD’ens reise- og overnattingsutgifter: Se pkt 2.3.2 under ”Satser”.

**2.2 DOMMERE**

Det skal være faste dommere i alle kamper i stevner tilknyttet Sweden Tour.
Det skal være faste dommere i sluttspill i stevner ikke tilknyttet Sweden Tour.

**2.3 UTSTYR**

**2.3.2 SPILLEOMRÅDET**

Spilleområdet bør være minst 10 m langt, 5 m bredt og 4 m høyt. I kvartfinaler og senere i herre- og dameklassene skal spilleområdet være minst 12 m x 6 m x 4 m. Alle bord bør være fullstendig inngjerdet hver for seg. På hver kortside av spilleområdet skal det stå en stol til benyttelse for lagleder.

**2.3.3 FØRSTEHJELPSUTSTYR**

Det skal være førstehjelpsutstyr tilgjengelig i hallen.

**2.4 PREMIERING**

Arrangør av turneringer som inngår i Sweden Tour stiller med pengepremier for Herrer single (HS) på 10 000 kroner, og for Damer single (DS) på 10 000 kroner, totalt 20 000 kroner.
Dersom det totalt er under 60 spillere i disse to klassene, halveres pengepremiene.
Dersom det totalt er under 30 spillere i disse to klassene, er det ikke krav til pengepremier. Para Åpen skal ha samme premiering som Herrer og Damer single, men antallet premier skal være begrenset jf. konkurransereglementet.

Fordelingen vil være (1) 4000, (2) 2000, (3-4) 1000, (5-8) 500.

H20 og D20 skal også tilbys like pengepremier, totalt 4000 for de to klassene.

Pengepremier skal betales til konto.

Frittstående turneringer følger vanlige norske regler for premiering.

**2.5 AVGIFTER OG RAPPORTERING**

For frittstående stevner gjelder vanlig norsk regelverk.

For turneringer tilknyttet Sweden Tour gjelder påmeldingsavgifter, arrangementsavgift, rapportering mv. som det fremgår i direktivet for Sweden Tour. Arrangementsavgift skal betales til SBTF og NBTF.

**2.6 FORHOLD TIL NBTF**

Arrangøren plikter å forholde seg til de avtaler NBTF har inngått med sponsorer. Dette inkluderer bruk av utstyr (bord, barrierer, nett, telleapparater, baller og annet ) som inngår i NBTFs avtale.

**2.7 DISPENSASJON**

I spesielle tilfeller kan NBTF etter søknad fra arrangør gi dispensasjon fra tilleggsbestemmelsene for den praktiske gjennomføringen av arrangementet. En endring må være godkjent av NBTF. Dispensasjon skal kun gis dersom det bedømmes å kunne fremme norsk bordtennis, feks ved å tilrettelegge for media eller andre samarbeidspartnere.

Dette er et prøveprosjekt. Endringer i gjennomføringen kan gjøres på kort varsel av NBTF.